सैंडबॉक्स का अर्थ एक ऐसी सुरक्षित जगह से है जहां वित्तीय क्षेत्र में काम आ सकने वाले नवोन्मेषी विचारों (सॉफ्टवेयरों) का परीक्षण किया जा सकता है। इसके लिए कुछ चुनिंदा ग्राहकों को नए उत्पादों तक पहुंच मुहैया कराई जाती है। मुंबई फिनटेक उत्सव का शुभारंभ करते हुए मुख्यमंत्री देवंद्र फडणवीस ने कहा कि महाराष्ट्र पहला ऐसा राज्य है जिसके पास एक स्पष्ट फिनटेक नीति है। इतना ही नहीं सूचना प्रौद्योगिकी विभाग में एक प्रतिबद्ध ‘फिनटेक अधिकारी’ को नियुक्त करने पर भी वह विचार कर रहा है।